Ten einde die vraag wat in die titel van die artikel gestel word te beredeneer handel die inleidende gedeelte oor 'n kwessie in Westerse middeleeuse kuns wat verwys na die implikasies van pous Gregorius die Grote se stelling dat afbeeldings van religieuse narratiewe teen die mure van kerke die Bybel vir ongeletterdes verteenwoordig. 'n Spesifieke voorbeeld wat as verteenwoordigend beskou kan word van middeleeuse verhalende kuns gebaseer op Bybeltekse word beskryf om aan te toon dat middeleeuse aanskouers nie sodanige afbeeldings kon verstaan nie tensy hulle kennis besit het van die geskrewe tekse en ander literêre inligting waarna die afbeeldings verwys. Die vraag by baie onderwysersopleiers is of huidige finalejaar onderwysstudente die nodige godsdienstige verdraagsaamheid aan die dag lê om die godsdienstige verskille in die skole en in die gemeenskappe waarin hulle hulle beroep gaan beoefen te kan hanteer. 'n Vraelys (waarvan 'n afskrif as bylaag tot die artikel verskyn en wat ander belangstellendes mag gebruik na verkryging van toestemming daartoe) is opgestel en gefundeer in 'n konseptuele en teoretiese raamwerk waarin die vraagstuk van religieuse verdraagsaamheid in besonderhede ondersoek is.